University of Kinshasa

De University of Kinshasa (French: Université de Kinshasa), commonly dem know as UNIKIN, be one of de three major varsities insyd de Democratic Republic of the Congo, togeda plus de University of Kisangani den University of Lubumbashi. Originally dem found am insyd 1954 as Lovanium University during Belgian colonial rule, na dem establish de current varsity wey dey follow de division of de National University of Zaire (UNAZA) insyd 1981. De varsity dey locate insyd Kinshasa ein Lemba commune. De varsity get enrollment of 29,554 den faculty den research staff of 1,929 insyd de 2018–19 academic year, wey currently e get twelve academic divisions. Dem strategically locate de Notre-Dame de la Sagesse for de campus top wey edey provide pastoral ministries to professors den students. History Lovanium University Na dem establish de varsity insyd 1954 as Lovanium University by Belgian colonial authorities dey follow criticism say dem do too little make dem educate de Congolese people. Na de varsity be originally affiliate plus de Catholic University of Leuven insyd Belgium. Wen dem gbele am, de varsity receive heavy subsidies from de colonial government den funding from de Ford Foundation, de Rockefeller Foundation den de United States Agency for International Development wey dem laud am as de best varsity for Africa insyd. National University of Zaire Insyd August 1971, dem merfe de varsity plus de Protestant Autonomous University of Congo (Université Libre du Congo) den The University of Congo at Lubumbashi (dem found am insyd 1956) into de National University of Zaire (Université Nationale du Zaïre, UNAZA). Na dem cut ties plus de Catholic University of Leuven, den funding give de varsity begin dey drop precipitously. For dis point, de varsity get enrollment capacity of just 5,000. Faculties den divisions Der be twelve academic divisions for de varsity: Faculty of Arts den Humanities Faculty of Law Faculty of Economics den Management Faculty of Social Sciences Policy den Administrative Faculty of Engineering Faculty of Science De subjects wey dey follow dey available make dem study insyd de Faculty of Science: Physics, mathematics, computer science, biology, chemistry, geology. Faculty of Agricultural Sciences Faculty of Psychology den Educational Sciences Faculty of Medicine De subjects wey dey follow dey available make dem study insyd de faculty of medicine: biological medicine, physical medicine den dentistry. Faculty of Pharmaceutical Sciences Faculty of Veterinary Medicine Faculty of Petrochemistry den Renewable Energies Public figures Former teachers Marcel Lihau, lawyer Mabi Mulumba, Congolese politician Notable alumni Didier Etumba, Congolese military officer Sylvestre Ilunga, Congolese politician Steve Wembi, Congolese criminologist den investigative journalist Webe Kadima, Congolese academic Emmanuel Ramazani Shadary, Congolese politician Alain Daniel Shekomba, Congolese businessman, politician den physicist Jacqueline Penge Sanganyoi, Congolese politician References Read further Tsakala Munikengi, Télésphore; Bongo-Pasi Moke Sangol, Willy (2004). "The Diplomatic Paradox: University of Kinshasa between Crisis and Salvation". In Trefon, Theodore (ed.). Reinventing Order in Congo: How People Respond to State Failure in Kinshasa. London: Zed Books. pp. 82–98. ISBN 1842774905. External links[edit | edit source] Wikimedia Commons get media wey dey relate to University of Kinshasa. Homepage of de University of Kinshasa (insyd French)